ΓΡΑΠΤΗ ΕΡΩΤΗΣΗ P-2469/01

υποβολή: Michl Ebner (PPE-DE) προς την Επιτροπή

(3 Σεπτεμβρίου 2001)

Θέμα: Επέκταση του οδικού άξονα Alemagna

Όσον αφορά την απάντηση της Επιτροπής στην Ερώτηση Ε-0814/01(1), θα μπορούσε η Επιτροπή να παράσχει τις ακόλουθες πληροφορίες:

- Επιβεβαιώνει, κατ' αρχήν, η Επιτροπή τις δηλώσεις που περιλαμβάνει η απάντησή της·

- Έχει επιτευχθεί πρόοδος ως προς τηνπογραφή του Πρωτοκόλλου της Αλπικής Σύμβασης, από τότε που απάντησε στην ερώτηση αυτή η Επιτροπή·

- Ελπίζω να μην προτίθεται η Επιτροπή να εικαστεί σε άλλα σχέδια στην περιοχή των Άλπεων, ενώ ήδηπάρχουν στην περιοχή αυτή άλλα σχέδια προτεραιότητας, όπως είναι η σήραγγα Brenner (σημείο 1 του καταλόγου των 14 έργων διευρωπαϊκών δικτύων), που θα πρέπει να εκτελεστούν το ταχύτερο δυνατό, ούτως ώστε να αντιμετωπιστεί, λόγου χάριν, η αυξανόμενη διαμετακόμιση στον άξονα Brenner;

(1) ΕΕ C 318 E της 13.11.2001, σελ. 126.

Απάντηση της κας de Palacio εξ ονόματος της Επιτροπής

(28 Σεπτεμβρίου 2001)

Η Επιτροπή επιβεβαιώνει στο Αξιότιμο Μέλος του Κοινοβουλίου τα όσα αναγράφονται στην απάντησή της στην γραπτή ερώτηση E-814/01 του κ. Gobbo(1) ειδικότερα δε όσον αφορά την μέχρι στιγμής μη-υπαγωγή της οδικής σύνδεσης Dorsale d'Alemagna στο διευρωπαϊκό δίκτυο μεταφορών.

Η Επιτροπή θεωρεί ότι το ζήτημα της εγγραφής της Alemagna στο εν λόγω δίκτυο θέτει το πολύ γενικότερο ζήτημα των πολιτικών σε θέματα μεταφορών σε ορεινές περιοχές όπως οι Άλπεις, οι οποίες αποτελούν ταυτοχρόνως σημεία συμφόρησης και εξαιρετικά ευαίσθητες, από περιβαλλοντική άποψη, ζώνες. Λαμβανομένωνπόψη των προοπτικών ανάπτυξης της οδικής κυκλοφορίας και των κινδύνων που διατρέχουν οι αλπικές κοιλάδες και οι κάτοικοί τους, (κινδύνων έναντι των οποίων είναι ιδιαίτερα ευαισθητοποιημένες ορισμένες αλπικές χώρες — μεταξύ των οποίων η Αυστρία) η Επιτροπή θεωρεί ότι οι αντισταθμιστικές ενέργειες προς την κατεύθυνση των σιδηροδρομικών μεταφορών αποτελούν επείγουσα προτεραιότητα στην περιοχή των Άλπεων, τουλάχιστον όσον αφορά τις διαμετακομιστικές μεταφορές μεγάλων αποστάσεων.

Αυτός είναι ο λόγος για τον οποίο η Λευκή Βίβλος για την κοινή πολιτική μεταφορών, την οποία ενέκρινε η Επιτροπή στις 12 Σεπτεμβρίου 2001(2), δίνει ιδιαίτερη έμφαση στις ευαίσθητες περιοχές, ιδίως στο πλαίσιο της πολιτικής τιμολόγησης και χρηματοδότησης τωνποδομών καθώς και της πολιτικής σχετικά με το διευρωπαϊκό δίκτυο.

Επιπλέον, τον Ιούνιο του 2001, οι αρχηγοί κρατών και κυβερνήσεων που συνήλθαν στο πλαίσιο του Ευρωπαϊκού Συμβουλίου του Γκέτεμποργκ, ζήτησαν από τα κοινοτικά θεσμικά όργανα να εγκρίνουν αναθεωρημένες κατευθυντήριες γραμμές για την ανάπτυξη του διευρωπαϊκού δικτύου μεταφορών, οι οποίες δίνουν προτεραιότητα στον σιδηρόδρομο, στην εσωτερική ναυσιπλοΐα, στις θαλάσσιες μεταφορές μικρών αποστάσεων και στις διατροπικές μεταφορές. Ως εκ τούτου, η προσεχής νομοθετική πρόταση αναθεώρησης των εν λόγω κατευθύνσεων θα αναφέρεται κατά βάσιν στους εν λόγω τρόπους μεταφοράς.

Πρέπει λοιπόν να εξεταστούν οι δυνατότητες ανάπτυξης οδικών δικτύων που δεν είναι ήδη ενταγμένα στις κοινοτικές κατευθύνσεις που ενέκρινε το Ευρωπαϊκό Κοινοβούλιο και το Συμβούλιο το 1996 — όρα Alemagna — σε εθνική βάση και, καθώς και της ανάπτυξης της διαμεθοριακής συνεργασίας μεταξύ των ενδιαφερομένων χωρών, δεδομένου ότι πρόκειται γιαποδομή κοντά στην μεθόριο Αυστρίας-Ιταλίας.

Όσον αφορά τα άλλα έργαποδομής χερσαίων μεταφορών στην περιοχή των Άλπεων, η Επιτροπή θεωρεί ότι απόλυτη προτεραιότητα έχει ηλοποίηση και η λειτουργία, το συντομότερο δυνατόν, των δύο σιδηροδρομικών αξόνων που καθορίστηκαν ήδη στις κατευθύνσεις του 1996, δηλαδή του άξονα του Brenner και του άξονα Λυών-Τορίνο.

Τέλος, όσον αφορά το Πρωτόκολλο Μεταφορών της Αλπικής Σύμβασης, η Επιτροπή πληροφορείται ότι η πρότασηπογραφής πουποβλήθηκε στο Συμβούλιο στις αρχές του 2001 μελετάται από το τελευταίο, με ενδεχόμενη την πιθανή ολοκλήρωση της σχετικής διαδικασίαςπό την τρέχουσα Βελγική Προεδρία.

(1) ΕΕ C 318 E της 13.11.2001, σελ. 126.

(2) COM(2001)370 τελικό.